
CAPITOLUL | 
NOAPTEA TRAGICĂ 


Cei şase francezi petrecură după-amiaza într-o adevărată 
febră de nerăbdare. Mergând de la un capăt la altul al trenului, 
observau cu atenţie figurile călătorilor, care luaseră masa în 
vagonul-restaurant 

Ei se uitară cu atenţie la aceşti călători, dar orele treceau, şi 
nu observară nimic, care i-ar fi făcut οὔ bănuiască, că 
consumaţiile băute de aceşti oameni conţineau vreun narcotic. 

— Dacă ar fi un narcotic, zise Antonin prietenilor săi, profitând 
de o clipă când erau singuri, s-ar putea foarte bine, ca să nu 
reacționeze, decât câteva ore după ce a fost luat. Astfel am citit 
undeva, că un narcotic luat la prânz de exemplu, nu şi-a făcut 
efectul decât în timpul somnului, în cursul nopţii următoare. 

— Părerea mea este, zise Jean Paul Leonec, că dacă e ceva 
necurat la mijloc, ce va trebui să se întâmple, se va înfăptui la 
noapte. Dacă e vorba de un narcotic, deoarece metisul l-a vărsat 
la masa de prânz şi nu la cea de seară, probabil că acest narcotic 
îşi produce efectul mai târziu, ceea ce înseamnă că nu 
reacţionează decât după un anumit număr de ore. 

— Aceasta e şi părerea mea, zise Totor. 

— In orice caz trase concluzia Antonin, nu avem altceva de 
făcut, decât să aşteptăm să observăm pentru moment. 

Ceea ce şi făcură. Masa de seară trecu fără nici un incident. 
Antonin, continuă să-l observe pe metisul suspect, dar în zadar. 
Nu remarcă nimic misterios în purtarea lui. 

După ce mai vorbiră câteva minute în vagonul-salon, călătorii 
se retraseră fiecare în compartimentul său, sau mai bine zis, în 
spatele perdelei de noapte care forma compartimente separate 
pe toată lungimea vagonului; şi comedia dezbrăcării şi a 
culcatului se reînnoi. 

Cei şase francezi aveau cuşete învecinate; dar lângă Antonin 
se afla un om slab, de vreo patruzeci de ani, tăcut şi morocănos, 
care ocupa cuşeta inferioară. 

Cum, în acea parte a vagonului nu se aflau decât pasageri, 
negrul de serviciu nu trăsese toate perdelele, căci pe măsură ce 
călătoria se prelungea, servitorii deveneau mai neglijenţi. 

Aşa că în timp ce Jean Paul, Victor, Luc, Tramel şi Bon puteau 

să observe foarte uşor omul care dormea sub Antonin, Antonin 
însuşi putea să privească, aplecându-se puţin, de cealaltă parte a 
compartimentului şi să observe pe cei doi oameni culcaţi în 
cuşetele din rândul superior care era paralel cu propriul său 
rând. 

Pe la orele unsprezece, toată lumea dormea, bineînţeles afară 
de cei şase francezi. Ori, înainte, în timp ce în salonul-vagon se 
vorbea şi se fuma, eroii noştri observară că vocile erau obosite, 
că oamenii căscau des şi că erau cuprinşi de un fel de toropeală. 

In loc să se întoarcă şi să se învârtească în cuşetele lor, 
precum o făceau în toate serile înainte de a adormi, de data 
aceasta de cum puseră capul pe pernă adormiră imediat 

Lui Antonin, câteva minute după ce toată lumea adormise, îi 
veni în gând să facă o încercare care să-l convingă definitiv. 

Uşile vagonului fiind închise, de-a lungul coridorului central nu 
se afla nimeni. 

Negrul de serviciul sa afla probabil în alt vagon. 

Antonin se aplecă sub propria lui cuşetă, se ţinu cu agilitatea 
lui de acrobat cu o singură mână, iar cu cealaltă apucă cu 
putere, nasul celui care dormea sub el. 

Trase de acest nas cu putere, în aşa fel, încât în mod normal, 
posesorul nasului s-ar fi deşteptat imediat. 

Dar acesta, rămase nepăsător. Acţiunea brutală a lui Antonin 
nu avu nici un rezultat asupra lui; şi când degetele cercetaşului, 
dădură drumul nasului, omul continuă să doarmă liniştit mai 
departe. 

„Vasăzică, zise Antonin în sinea lui, nu e nici o îndoială, 
călătorii au fost narcotizați!” 

Tovarăşii lui Antonin, observară acţiunea lui; ei înţeleseră 
scopul şi consecinţele; la fel ca şi Antonin se gândiră că trebuia 
dară ceea ce trebuia să se întâmple, adică pe metisul suspect. 

Toţi prietenii noştri, aveau browningul în buzunar. Deoarece 
nu se dezbrăcaseră, ei râmaseră îmbrăcaţi sub pătura care le 
venea până la gât. 

Pentru orice eventualitate scoaseră revolverele din buzunar, şi 
le păstrară în mâna dreaptă. 

Orice s-ar fi întâmplat, se aflau în plină aventură al cărei 
mister îi pasiona. 

Vagonul era foarte bine luminat de lămpile electrice difuze, 
special amenajate pentru noapte. Cum cele două uşi de pe 
culoar erau închise, dacă una s-ar fi deschis şi intra cineva, ar fi 
aflat imediat cu toţii, deoarece Antonin păzea şi uşa din spate. 

Avuseră grija ca să se culce, nu în partea peretelui exterior, ci 
în partea culoarului inferior, aşa că ochii lor supravegheau, toată 
lungimea coridorului. 


Deodată, ochii lui Jean Paul şi ai lui Victor se închiseră, aşa că 
Antonin înţelese, auzind ο uşă scârţâind că prietenii lui 
observaseră pe cineva intrând şi că acuma făcându-se că dorm, 
nu mai supravegheau coridorul, decât cu ochii întredeschişi. 

Atunci, cum era vorba de somnul său începu să sforăie şi se 
întoarse pe o parte ca să facă faţă pericolului. 

Toţi aventurierii noştri recunoscură imediat pe metisul 
suspect. 

Acesta părăsise vesta sa albă şi rămase în cămaşa închisă şi 
pantalonul negru. 

Pentru ochii atenţi ai prietenilor noştri, metisul nu putea face 
nici o mişcare, fără ca să rămâie neobservat. 

Între timp, acesta înainta între primele patru cuşete, care erau 
mai apropiate de uşă. Antonin ridicând capul cu precauţie, putu 
să observe, cum metisul cotrobăia prin buzunarele hainelor, 
atârnate la căpătâiul celor ce dormeau, şi strecurându-şi mâna şi 
pe sub pernele de la cap; scoțând portmoneele pe care mulţi 
călători, din precauţie, le băgaseră acolo. 

— Bine! îşi zise Antonin. Avem de a face cu un hot! Probabil că 
după ce va jefui pe toţi călătorii, va profita de un moment, când 
trenul îşi micşorează viteza, la vreo cotitură sau la o haltă, 
pentru a sări din mers şi pentru a dispare în noapte. Dar suntem 
aici şi cred că nu va scăpa. 

Cei doi „civili” şi celălalt cercetaş aveau acelaşi gânduri, şi 
aşteptau ca metisul să ajungă în dreptul lor pentru a sări pe el. 

Dar iată că deodată, tresăriră; după ce cotrobăise toate 
buzunarele, pernele şi bagajele celor opt călători, metisul ajunse 
în faţa lor, în aşa fel, încât cei patru tineri, pilotul şi mecanicul nu 
pierdeau nimic, din fizionomia lui. 

Această fizionomie era sinistră; obrazul smead, strălucea la 
lumina palidă a lămpilor, iar dinţii rânjeau sălbatec, între buzele 
întredeschise; în mod brusc, cum călătorul, care se afla sub 
Antonin, făcu o mişcare involuntară în somn, metisul crezând că 
se va deştepta, scoase din buzunar un pumnal enorm, a cărei 
lamă aruncă lumini sinistre şi-l ridică asupra acestuia. 

Chiar în acelaşi moment, cobori violent braţul; acţiunea fusese 
atât de brutală, încât nici unul dintre francezi nu avu timp să 
intervină. 


Auziră cu top, tremurând de groază, zgomotul produs de 
enormul pumn al metisului, abătându-se pe corpul nenorocitului 
călător, pumn criminal care înfunda la fiecare lovitură pumnalul. 

Cu toţii aveau de gând să sară peste mizerabil, dar un gând 
comun, le trecu prin cap, un gând care s-ar fi putut formula 
astfel: 

— Să mai aşteptăm puţin, pentru a vedea ce se mai întâmplă, 
căci la urma urmei, tot nu mai putem salva această primă 
victimă; dar suntem aici şi nu va mai exista alta. 

Foarte liniştit, metisul acţiona mecanismul care punea în 
mişcare panoul de lemn care astupa geamul; apoi cobori acest 
geam şi o deschizătură destul de largă se produse în peretele 
vagonului. 

Cei şase francezi observară cum asasinul apucă corpul 
victimei şi dintr-o singură mişcare, îl aruncă pe fereastră; după 
care închise la loc fereastra şi panoul. 

Pe urmă, aplecându-se peste cuşetă, strânse pătura şi 
pernele, ca şi cum patul ar fi fost părăsit de ocupant. In perne, 
ascunse hainele şi bagajele victimei, bagaje care nu se 
compuneau de altfel, decât dintr-o valiză, pe care metisul avuse 
grijă să o golească de tot conţinutul preţios. 

Această dramă oribilă durase numai doua minute, după care 
metisul satisfăcut, se ridică pentru a buzunări de data aceasta 
hainele lui Antonin. In timp ce se pregătea să le ia de pe cuierul, 
unde ar fi trebuit să se afle, Antonin se ridică brusc, şi strigă în 
engleză: 

— Sus mâinile! 

In acelaşi timp revolverul atingea fruntea mizerabilului. 

Simultan cu gestul lui, Jean Paul, Victor, Luc, precum şi Tramel 
şi Bon, săriră din cuşetele lor, apucară picioarele metisului şi 
dintr-o singură mişcare, îl traseră înapoi. 

Metisul, pierzându-şi echilibrul, căzu cât era de lung. Antonin 
sări şi el din cuşetă peste el şi în câteva clipe, asasinul fu legat 
burduf, în aşa fel încât dacă ar fi avut chiar şi forţa unui Hercule, 
şi tot nu ar fi putut scăpa. 

De altfel, cei şase francezi erau furioşi că nu au putut 
împiedica ca un asasinat să fie comis sub ochii lor, fără ca ei fi 
putut să intervină. 

Lovitura de pumnal, fusese dată de o mână exersată, cu 
asemenea lucruri şi chiar dacă eroii noştri ar fi intervenit înainte 
ca corpul să fi fost zvârlit prin fereastră, faptul acesta nu ar fi 
putut salva pe nenorocitul călător, care probabil murise din 

prima lovitură. 

De altfel trebuie de recunoscut următoarele: în momentul 
crimei, cei şase francezi fuseseră cuprinşi de un fel de acea 
neputinţă a acţiuni, imposibilitate care fusese mascată în ei de 
acelaşi gând comun, care se rezuma astfel: 

— Să aşteptăm şi să vedem ce se întâmplă! 

Acest „aşteptăm şi să vedem” nu este în cele mai multe cazuri 
şi în astfel de împrejurări, decât un fel de reacţie a spiritului 
împotriva corpului, a spiritului, care se scuză de inacţiunea 
corpului. 

Şi apoi, văzând că metisul se mulțumea să devalizeze pe 
călători, nici unul dintre ei, nu se gândise că hoţul s-ar fi dedat la 
crimă, în cazul când vreunul din călători se trezea. 

Dar în fine, cu toate aceste păreri, prietenii noştri nu se 
scuzară de faptul că interveniseră prea târziu, pentru a salva pe 
unul din tovarăşii lor de călătorie. Toate regretele erau însă, în 
cazul de faţă inutile; aşa că, mulţumită simțului lor practic, nu 
mai statură mult pe gânduri. 

In timp ce Jean-Paul Leonec, aprindea toate lămpile electrice 
din vagon, Anton în Roscos şi Victor Raquet, fiecare îndreptându- 
se într-o direcţie, deşteptară personalul trenului. 

Cinci minute mai târziu, tot trenul era agitat; personalul sosi în 
fugă, iar şeful trenului, se ocupă personal, de conducerea 
anchetei. 

Servitorii negri, interogaţi unul după altul, manifestară ο 
surpriză atât de mare, încât fură siguri de inocenta lor. 

Numai metisul, pe care puseseră mâna eroii noştri, era 
singurul vinovat al acestei oribile intrigi pe care o imaginase 
pentru a pune mâna, fără nici un pericol pe banii şi bijuteriile 
călătorilor, care fuseseră narcotizaţi precum ştiţi. 

La staţia următoare trenul se opri şi se telefona imediat la 
staţia precedentă pentru ca să fie căutat nenorocitul care fusese 
aruncat pe fereastră. 

Cât priveşte metisul, fu interogat de comisarul gării. Şi cum 
orarul nu se putea să fie schimbat din cauza acestui incident, 
trenul îşi continuă drumul în viteză spre Calzary, ducând cu el şi 
pe criminalul ferecat în lanţuri. 

În acest timp, graţie unui doctor, toţi călătorii îşi veniră în fire 
şi bucuroşi îşi căpătară fiecare lucrurile lor înapoi. 

Pe de altă parte, când aflară că toate acestea le datorau celor 
şase francezi şi în special lui Antonin, care observase totul, îi 
copleşiră cu mulţumirile lor pe cercetaşi. 

Se găsiră totuşi câţiva, care reproşară lui Antonin, faptul că nu 
sărise asupra metisului imediat cum începuse acesta să umble 
prin buzunarele călătorilor, şi de ce nu-l denunţase când turnase 
prafurile în vin şi în apă. 

Bineînţeles Antonin, ştiu cum să se apere: 

— Ei, mii de bombe! exclama el. Dacă vă spuneam cele văzute 
şi din întâmplare, ar fi fost un produs igienic împotriva microbilor, 
aţi fi râs de mine şi toată viaţa voastră aţi fi povestit cât de 
fricoşi sunt francezii. Fără îndoială, continuă el, ar fi trebuit totuşi 
să risc, acest fapt, decât să expun pe unul dintre 
dumneavoastră, să fie ucis de acest mizerabil, dar toate acestea 
nu mai au nici un rost, după ce s-a întâmplat acest eveniment; 
dacă aţi fi fost în locul meu, mă întreb, ce aţi fi făcut şi cum aţi fi 
reacţionat? 

Aceste cuvinte închiseră gura la toţi, şi voiajul continuă fără 
nici un incident până la Calzary. 

Ajunşi acolo, înainte de a pătrunde în oraş, cei şase aventurieri 
fură obligaţi să rămână la gară, în biroul comisarului, pentru a 
face o declaraţie amănunţită asupra dramei, al cărei teatru 
fusese expresul Canadian-Pacific. 

Aflară astfel, că omul aruncat pa fereastră, de către metis era 
într-adevăr mort, în urma rănilor căpătate de pumnalul 
criminalului şi că cele două lovituri fusese atât de violente, încât 
nu ar fi scăpat chiar dacă ei ar fi intervenit. 

Mai aflară, că după cele întâmplate, metisul va fi condamnat la 
moarte şi spânzurat în închisoarea centrală din Calzary. 

Astfel se termină această aventură, care rămase întipărită în 
gândul eroilor noştri, ca un fapt destul de bizar, având în vedere 
că se petrecuse într-un tren ocupat de o rasă da călători care se 
mândreau de a fi cei mai moderni oameni din lume. 

Luc Badoit termină: 

— Sper că această întâmplare va servi drept lecţie 
americanilor, şi că pe viitor nu vor mai fi, atât de intimi cu 
personalul trenurilor. 

— Aiurea! zise Patrick Bon. Întâmplările acestea nu servesc 
niciodată la nimeni, iar oamenii continuă să trăiască în acelaşi 
greşeli de care au suferit deja. 

Această reflexie, puse capăt conversaţiei, iar cei şase francezi 
se îndreptară spre cei mai apropiat hotel, care se afla de altfel, la 
câţiva paşi de gară. 


CAPITOLUL III 
ORGANIZAŢIE RAPIDĂ 


Jean Paul Leonec şi Victor Raquet, Antonin Roscos şi Luc 
Badoit se înţelese în cursul călătoriei asupra celor ce aveau de 
făcut la Calzary. 

Fiecare din cele două echipe avea planul său, asupra direcţiei 
în care trebuia să fie, pe de-o parte urma tribului care ţinea în 
captivitate familia Celestin Lion, iar pe de altă parte, 
ascunzătoarea comorii. 

Acest plan, nu era acelaşi, şi direcţia luată diferă destul, 
pentru ca odată ieşiţi din Calzary, cele două echipe să se piardă 
imediat din ochi. 

Bineînţeles „civilii” pe de-o parte şi cercetaşii pe de alta 
păstrară fiecare pentru sine, amănuntele planului aşa că Jean 
Paul Leonec, Victor Raquet şi Laurent Tramel nu ştiau în ce 
direcţie vor apuca Antonin Roscos, Luc Badoit şi Patrick Bon. 

Această ignoranță era de altfel reciprocă. 

In definitiv, cele două echipe se înţeleseră între ele, că, după ο 
noapte petrecută în acelaşi hotel, îşi vor lua adio şi se vor 
despărţi pentru a se duce fiecare în două hoteluri diferite şi 
pentru a organiza fiecare, expediţia după ideile individuale ale 
fiecărei echipe. 

Şi aşa se şi făcu. 

Separarea celor două echipe rivale, cât şi a celor doi militari, 
adică Laurent Tramel şi Patrick Bon, fu plină de emoție. 

Tinerii aventurieri se îmbrăţişară cu efuziune, căci faptul că de 
acum înainte vor fi într-o rivalitate intensă în acest meci, nu îi 
împiedică să se iubească şi să se stimeze profund. 

Jean-Paul  Leonec, rezumă planul tuturora, pronunţând 
următoarele: 

— Pentru a învinge, fiecare din noi îşi va da tot efortul, dar 
acest efort nu se va exersa niciodată într-un mod neloial sau 
urât, împotriva echipei adversare. 

— Bine zis, mii de bombe! exclamă brusc Roscos, ai cărui ochi, 
erau plini de lacrimi, produse de emoția puternică a momentului. 

O ora mai târziu, Jean Paul Leonec, Victor Raquet şi Laurent 
Tramel erau aranjaţi în două camere, ale hotelului francez din 
Canada, în timp ce Luc Badoit, Antonin Roscos şi Patrick Bon 

ocupau trei camere comune în hotelul „Statelor Unite”. 

— Şi acuma! zise Antonin, după ce fură instalaţi. Să nu 
pierdem vremea. 

— Aceasta e şi părerea mea, zise Luc. 

— Faptul este, zise Patrick Bon, cu calmul său obişnuit, cu cât 
vom părăsi Calzary mai repede, cu atât va fi mai bine. 

— Ei bine! Să auzim Patrick, cum ai de gând să organizezi tu 
expediţia... 

— Desigur, că o să vă spun, dar trebuie să vă declar că nu 
prea sunt informat în ce direcţie vom apuca. 

— Şi pentru ce te interesează acest lucru? întrebă Luc. 

Pilotul răspunse: 

— Vom călători prin câmpii, sau prin munţi? Spre direcţia 
marilor întinderi ale preriilor canadiene sau în direcţia munţilor 
Stâncoşi?... Intr-un cuvânt, nu ştiu încă nimic nici despre 
planurile voastre. Dacă vreţi ca să iau parte utilă la discuţia 
necesară în vederea organizării expediției, trebuie sa mă puneţi 
în curent cu propriile voastre idei asupra felului cum vreţi să 
realizaţi călătoria. 

— Ai perfect dreptate, zise Badoit. 

— Perfectă dreptate, mii de bombe! Ei bine! Să desfăşurăm 
harta, să ne aşezăm în jurul ei, şi să stabilim ruta. 

În timp ce toate acestea se petreceau la hotelul Statelor Unite, 
o scenă analogă se petrecea la hotelul francezilor din Canada. 

Şi acolo Laurent Tramel, ceru băieților, explicații 
complimentare. 

Şi acolo, fu desfăşurată o hartă pe o masă şi se aşezară în 
jurul ei, cu creionul în mână. 

De o parte şi de alta, fură luate decizii, fura formate liste de 
lucrurile care trebuiau luate, de persoanele care trebuiau văzute, 
etc. 

Imediat după masa de prânz, echipa numărul 1, adică cea a lui 
Jean Paul Leonec, începu să viziteze anumite magazine şi 
anumite agenţii din Calzary. 

Echipa numărul 2, adică cea a lui Antonin Roscos, făcu şi ea la 
fel. 

Se înţelege de la sine, că din când în când, cele două echipe 
se întâlneau, când într-un magazin, când într-o agenţie. 

— Ei, drăcie! exclama Roscos. Mai sunteţi încă aici? 

— Ca şi tine, scumpul meu Antonin, răspunse Jean Paul 
surâzând. 

Aceste exclamaţii fură reînnoite cu veselie, ori de câte ori 56 

mai întâlneau, dar bineînţeles, nu schimbară nici un cuvânt 
despre planurile lor. 

La fel se petrecu şi a doua zi, şi a treia zi, în a patra zi, cum 
echipa nr. 2 se întorcea pe la orele şase la hotel, Luc Badoit 
remarcă, fără să insiste însă prea mult: 

— Astăzi, nu ne-am întâlnit rivalii. 

— Ai dreptate, exclamă Antonin; am fost atât de preocupat 
încât nici nu mi-am dat seama că „civilii” au dispărut. 

Patrick Bon, trase următoarea concluzie: 

— Probabil că au părăsit Calzary; de altfel acelaşi lucru îl vom 
face şi noi mâine dimineaţă. 

— Cât priveşte, avansul pe care îl vor căpăta, nu contează, 
zise Antonin ridicând din umeri; nu mai e vorba acuma, de 
întârzieri sau de avansuri. Cum noi, nu vom urma acelaşi drum, 
totul e să ştim ce echipă vă fi pe drumul cel bun; şi lucrul acesta 
nu-l vom afla decât în faţa primelor rezultate căpătate. 

A doua zi, în zorii zilei, echipa numărul doi, părăsea la rândul 
ei, oraşul Calzary. 

CAPITOLUL II! 
TINTA PRIMEI ECHIPE 


Ce devenise echipa numărul unu? 

Cu faptele sale, bine chibzuite, Jean Paul Leonec, era în toate 
împrejurările, tot atât de repede în hotărâri ca şi Antonin Roscos, 
şi mult mai iute în executarea lor, deoarece aceste executări 
erau făcute metodic şi cu sânge rece. 

Victor Raquet îl asculta fără să şovăiască; din cauza aceasta, 
ei fură gata cu douăzeci şi patru de ore mai de vreme decât 
echipa rivală. 

Deci, într-o bună dimineaţă, Jean Paul Leonec, Victor Raquet şi 
Laurent Tramel, părăsiră oraşul Calzary. 

Fiecare poseda un cal de călărie şi unul pentru bagaje, în afară 
de aceasta erau înarmaţi şi echipați ca nişte adevăraţi 
exploratori. 

Mica caravană se compunea, în afară de ei, de un indian din 
tribul Picioarelor Negre. 

Acest indian, se numen Wabask, care în limba sa, însemna 
„Ochi de Linx”. 

Deoarece trăise, un timp oarecare la San Francisco şi la 
Quebec, acest indian pe jumătate civilizat, călătorise foarte mult; 
vorbea un amestec de engleză şi franceză, pe care ce doi tineri şi 
mecanicul o înțelegeau destul de bine, iar el însuşi înţelegea 
foarte bine, atât engleza cât şi franceza. 

Era un lungan slab şi muşchiulos, de vreo treizeci de ani, cu 
nasul coroiat ca un plisc de vultur, cu ochii ascuţiţi, bizari, din 
care cauză, îşi datora şi numele. 

Fusese recomandat şi prezentat lui Jean Paul Leonec de către 
un francez, stabilit în Calzary ca negustor de blănuri, şi pe care 
tânărul breton se duse să-l vadă, după ce îi luase numele, dintr- 
un registru al comercianților. 

Angajamentul fu făcut în faţa negustorului de blănuri. Acest 
angajament preciza că Wabask se punea în serviciul echipei 
condusă de Jean Paul Leonec. Va fi plătit cu cinci zeci de dolari 
pe luna, şi va primi odată expediţia terminată, o primă de două 
mii de dolari; dacă se retrăgea înainte de sfârşitul expediției, 
această primă nu i se mai plătea. 

— Dar fiţi liniştiţi, le spuse negustorul de blănuri, Achile-Lynx, 

e un om serios şi sincer; dacă se να împrieteni cu voi, va 
constitui pentru echipa voastră, nu numai un ghid foarte preţios, 
deoarece cunoaşte foarte bine ţinutul, ci şi un interpret util, dat 
fiind că posedă la perfecţie cele mai multe dintre dialectele 
vorbite de indieni; şi în fine, veţi avea în el un prieten al cărui 
devotament şi curaj vor fi la înălţimea caracterului său. 

Din cauza aceasta, Jean Paul, Victor şi Tramel erau foarte 
fericiţi de a fi pus mâna pe un om, atât de preţios. 

Wabask era îmbrăcat în haine de ţara compuse dintr-o cămaşă 
groasă, bluză şi pantaloni din piele de căprioară, iar în picioare, 
era încălţat cu mocasini indieni. 

Ca armament, Jean Paul Leonec, îi cumpărase o puşcă cu două 
ţevi, putând trage cartuşe obişnuite şi din cele cu alice, un 
revolver automat, o secure, un cuţit de vânătoare şi un lassou. 

Baloturile, încărcate pe trei cai, conţineau provizii de conserve 
pentru cazul, când nu s-ar fi găsit vânat, o farmacie portativă, 
lenjerie de schimb, haine şi o mare cantitate de muniții pentru 
puşti şi revolvere. 

Inainte de a pleca, cei doi tineri şi mecanicul, avură o lungă 
convorbire cu Wabask. 

lată în rezumat, ceea ce îi povestise Jean Paul Leonec. 

— Căutăm o familie franceză compusă dintr-un om cu barba şi 
părul alb, care se numeşte Celestin Lion, un tânăr de 
cincisprezece ani Pierre, şi o tânără de vreo paisprezece ani, 
Lucia. Acum câteva luni, această familie, împreună cu doi 
servitori, unul canadian, iar celălalt italian, a fost prinsă de un 
trib de indieni sălbateci, a cărui nume, nu-l ştiu. Singurul lucru pe 
care-l ştiu, mulţumită documentelor care ne-au parvenit, e că un 
indian Cree, anume Zandum, a reuşit să evadeze în timpul luptei 
şi a reuşit să ajungă la Quebec, ducând documentele, despre 
care am vorbit. De altfel, aceste documente nu ne-au sosit 
intacte, ci pe jumătate arse şi rupte; dar ne-a fost de ajuns 
pentru ca sa plecăm din Franţa spre a porni în căutarea familiei 
Lion; alte informaţii nu mai avem, decât acelea pe care ţi le-am 
spus.. 

După cum se vede Jean Paul Leonec se abţinu ca să vorbească 
despre comoară. De altfel se ştie că pentru el, chestia comorii nu 
conta pentru moment, şi că nu avea de gând să o caute, decât 
după ce va salva această familie, sau va căpăta certitudinea că 
au fost masacrați. 

Wabask ascultase, aşa precum ştiu să asculte indienii, adică 
cu obrazul nemişcat, cu ochii ficşi şi fără a pronunţa vreun 

cuvânt. 

Apoi rămase gânditor, câteva minute, ca şi cum ar fi căutat, 
vreo amintire îndepărtată în ascunzişurile memoriei sale. 

Deodată, ridică capul şi pronunţă: 

— Am auzit vorbindu-se, seara într-un lagăr de vânătoare, de 
o aventură ce s-a întâmplat, acum câteva luni, unei mici 
caravane de feţe palide, care se îndrepta spre lacul Sclavilor, 
care se află la picioarele munţilor Stâncoşi, la cinci sute de 
kilometri, de Calzary şi la vreo două sute de kilometri de ţinutul 
Athabaska. Această caravană a fost făcută prizonieră... a fost 
masacrată... nu am putut afla. Cât priveşte indienii care au 
atacat această caravană, nu puteau fi decât Chipawii, singurii 
indieni care au mai rămas sălbateci în Canada de nord. 

Bineînţeles, cuvintele acestea îi făcură foarte emoţionaţi pe 
Jean-Paul Leonec, pe Victor Raquet şi pe Laurent Tramel. 

Dacă ceea ce auzise Wabask era, nu o flecăreală inconştientă, 
ci ecoul unui fapt adevărat, era un fapt cert că mica caravană 
care fusese atacată şi capturată de către indienii chipawi, între 
munţii Stâncoşi şi micul lac al Sclavilor era cea a lui Celestin 
Lion. 

Fu examinată chestiunea pe toate feţele şi fu decis în 
unanimitate ca să se pună imediat în mişcare pentru a ajunge în 
regiunea de lângă lacul Sclavilor, pentru a face o anchetă şi 
pentru a găsi, de le va fi posibil, urma tribului de Chipawi. 

Dar Laurent Tramel avea sub ochi, harta Canadei. El pronunţă 
următoarele: 

— In spre Nord, se află o cale ferată, care plecând din Calzary, 
se termină la Edmonton, la vreo două sute de kilometri de micul 
lac al Sclavilor. Dacă vom lua trenul pentru Edmonton, nu vom 
avea de parcurs călare, decât două sute de kilometri, pentru a 
ajunge în regiunea care ne interesează. 

Propunerea fu imediat acceptată. 

Aşa că, a doua zi, dimineaţa, când părăsiră Calzary, pentru a 
ajunge la gara din nordul oraşului, cei doi tineri, mecanicul şi 
indianul, erau într-adevăr călări, dar numai pentru o jumătate de 
oră, după care îmbarcară caii, într-un vagon special pentru 
animale. 

Ei însăşi, luară loc, într-un compartiment, lângă vagonul cailor, 
şi trenul, cam încet, nu-i vorbă, îi duse spre Edmonton. 

Ajunseră în acest oraş, pe înserat. Se culcară fără a vorbi cu 
nimeni. Plecară a doua zi, în zori, îndreptându-se în trapul cailor 
spre nord-vest, adică în direcţia lacului Sclavilor, de care nu erau 

separați decât prin două sute de kilometri. 

CAPITOLUL IV 
ECHIPA A DOUA ÎNTÂLNEŞTE UN OM 


Douăzeci şi patru de ore după prima echipă, echipa a doua 
părăsea şi ea Calzary. Dar nu pentru a lua trenul de Edmonton; ci 
în direcţia munţilor Stâncoși. 

La drept vorbind, echipa a doua pleca la întâmplare. 

Antonim Roscos, ca toţi meridionalii era un fatalist, aşa că al 
zise lui Luc Badoit şi lui Patrick Bon: 

— Cred că mă înţelegeţi! Pentru moment nu ştiu nimic precis, 
asupra direcţiei pe care trebuie să o luăm; atunci la fel ca şi un 
câine, care adulmecă vânatul, vom pleca la vânătoare, 
adulmecând aerul, cercetând pământul, şi mai mult încă decât 
un câine; vom întreba toate persoanele pe care le vom întâlni. 
Am avut întotdeauna noroc în viaţă. 

— Ei, Patrick, ce ţi-a venit să râzi? 

Pilotul, într-adevăr, nu se putu stăpâni de a râde la cuvintele 
lui Antonin. El răspunse 

— Fiindcă viaţa ta, nu a fost prea lungă până acum! 

— Cu atât mai mult, mii de bombe! Putem avea încredere, 
deoarece într-o viaţă atât de scurtă am putut constata deja, că 
am noroc. 

Atunci Luc Badoit, bătându-l pe umăr pe Patrick Bon, zise: 

— Dacă crezi că-l vei convinge, te înşeli; Antonin e ca pisicile. 
Ori cum îl arunci, pe spate, pe burtă, sau în cap, de la zece metri 
înălţime sau de la treizeci, tot în picioare cade. 

Râsul fu general şi Antonin însuşi zâmbi. Dar continuă totuşi să 
vorbească. 

— Continui, deci! Deoarece eu am noroc, veţi avea şi voi, 
deoarece sunteţi cu mine; vom avea noroc, cu toţii. Aşa că voi fi, 
foarte mirat, dacă peşte opt zile nu vom da peste urma familiei 
Lion şi în consecinţă şi de direcţia locului mai mult sau mai puţin 
îndepărtat al comorii. 

— Fie, zise Luc, admit.. 

— Trebuie, deci să admit şi eu, zise Patrick Bon, zâmbind. 

— E cel mai bun, lucru pe care-l aveţi de făcut, termină 
Antonin. 

In urma acestei scurte conversații, echipa numărul doi, fără 
nici un ghid, părăsi Calzary. 

Mijlocul de transport, era acelaşi ca şi al echipei numărul unu. 
Adică şase cai, trei pentru călărit şi trei pentru bagaje. 

Armamentul şi bagajele de toate felurile erau aproape la fel, 
ca şi ale celorlalţi. 

In timpul primei zile de marş, nu se întâmplă nimic. Lungă şi 
bine făcută până la douăsprezece kilometri, din oraş, şoseaua 
devenea mai departe destul de proastă, care la sfârşitul zilei, 
dispăru complect, rămânând o simplă cărare; care şerpuia prin 
văi şi de-a lungul munţilor. 

Când se făcu noapte, micul grup de călători se afla în plină 
regiune muntoasă, pe o colină a munţilor Stâncoşi. 

— Ei bine! zise Antonin, privind ceasul-brăţara. E ora şapte, 
cred că ar trebui să ne oprim! 

— Să ne oprim, deci, zise Badoit. 

Patrick Bon, era foarte amuzat, de felul cum se comportau cei 
doi tineri. In aceste împrejurări extraordinare, care puteau 
deveni uşor primejdioase, pentru ei era un lucru foarte simplu, şi 
li se păreau că sunt într-o excursie. 

Era un fel de eroism tineresc, care îi făcu pe pilot să-i admire. 

Totuşi pentru a rămâne în joc (joc în care intrase definitiv, şi 
din care nu mai putea ieşi, decât când meciul va fi terminat) 
Patrick Bon obiectă: 

— Ei, dar pentru a ne face lagărul, trebuie să căutăm un loc 
potrivit. 

— Ştiu, ştiu, zise Antonin, o stâncă oarecare, cu ceva copaci 
pe lângă ea, care să ne apere de vântul dinspre Nord şi un izvor 
prin apropiere, aceasta e regula fiecărei tabere. Cred că nu ne va 
fi greu, ca să găsim pe aici aşa ceva. 

intr-adevăr, nu fu greu de găsit. Regiunea era atât de 
accidentată şi de sălbatecă, tăiată de atâtea văgăuni, în fundul 
cărora, şerpuiau numeroase izvoare, încât condiţiile cerute de 
Antonin Roscos, se realiza la fiecare trei sute de metri. 

Luc Badoit, alese un mic platou, stâncos, care cobora în pantă 
de-o parte până în fundul unei văi, iar de cealaltă parte se 
rezema de muntele abrupt, lângă care se înălța ο pădurice de 
stejari.. Putin mai în jos, un izvor ţâşnea, dintre ierburi. 

— Bravo! Mii de bombe! Ai ales un loc straşnic. Ce zici, 
Patrick? 

— Da, da, e bine ales; acest loc de lagăr e făcut special pentru 
noi, nimic nu lipseşte; chiar şi iarba pentru cai. 

— Şi pe urmă, priviţi toate acestea! zise Roscos descălecând şi 
îmbrăţişând cu un gest tot peisajul. Copacii şi muntele ne apără 

de vântul de nord; şi nu putem fi atacati, decât din direcţia aceia, 
pe care o vom putea foarte uşor păzi; căci în fine ne aflăm într-o 
regiune sălbatecă, muntoasa unde trebuie sa ne ferim, de 
bandiți, de indieni, mai mult sau mai puţin sălbateci, de jaguari şi 
de urşi grizzly. 

Toate acestea erau adevărate. 

Intr-adevăr, chiar lângă regiunile locuite, munţii Stâncoşi, au 
mai rămas primitivi; vânătorii nu au ucis încă toţi jaguarii şi toţi 
urşii; poliţia călăreaţă din Canada nu a prins pe toţi outlawii 
(bandiți) scăpaţi din oraşe, din închisori şi chiar din ocne; şi în 
fine, în special în regiunea munţilor stâncoşi s-au refugiat şi se 
află încă indienii din diverse triburi care nu au vrut să se 
civilizeze şi au părăsit regiunile oficiale, rezervate lor, trăind mai 
departe, după obiceiurile vechi, într-o stare de sălbătăcie 
complectă. 

In modul acesta primejdiile, dacă nu erau iminente, erau însă 
reale şi puteau să se ivească dintr-un moment într-altul. 

Unul din caii de povară, ducea un material complect de lagăr; 
cort, pături, hamace şi bucătărie de campanie. 

Pentru ziua aceia, nu fură nevoiţi să vâneze. La prânz 
întrebuinţară pentru masă nişte conserve de legume. Aşa că 
seara făcură la fel. Apoi aprinseră un foc la marginea platoului, 
foc care trebuia să ardă toată noaptea, şi aranjară rândurile de 
veghe. 

De la ora nouă la douăsprezece Patrick Bon; de la miezul 
nopţii la ora trei era rândul lui Antonin Roscos; apoi de la trei la 
ora şase 
Luc Badoit. De la orele şase, după o cafea fierbinte, vor stinge 
focul, vor strânge tabăra şi vor continua călătoria în direcţia 
nordului, urmărind mai mult sau mai puţin linia ce bază a 
munţilor Stâncoşi. 

Ori, în timp ce băieţi se pregăteau să se retragă sub cort 
pentru a se culca, pe paturile de iarbă uscată şi înveliţi în pături, 
caii care erau legaţi de copaci, începură să necheze. 

Sforăiau, băteau din copite, speriaţi de prezenţa unei fiinţe 
necunoscute. 

— Ei! mii de bombe, zise Antonin, trebuie să fie ceva. Din 
precauţie, îşi puseră carabinele la îndemână. Fiecare o apucă pe 
a sa şi ascultară nemişcaţi. 

Luc Badoit murmură: 

— Ar trebui să facem o mică recunoaştere! 

— Da, ai dreptate! zise Antonin. Mă duc eu! 

— Mu, nu, zise Patrick Bon, eu o să mă duc. Şi fără a aştepta 
părerea lor, se îndreptă hotărât spre buchetul de stejari şi 
dispăru în noapte. 

Nu făcuse două minute, când se auzi deodată, pronunţându-se 
în franceză: 

— Stai! Cine-i acolo! 

Apoi în engleză: 

— Opreşte-te sau trag! 

Imediat o voce aspră răspunse în franceză: 1 

— Nu trage camarade, sunt un om cumsecade! In fata ta se 
află trapperul şi vânătorul Oliver Pilex, zis si Fără-Sete. Dar tu 
cine eşti? 

— Francezi în călătorie, răspunse vocea lui Patrick Bon. 

Celălalt, pronunţă de data aceasta satisfăcut: 

— Aha! Nişte Francezi, ce şansă! Francezi adevăraţi, venind 
din Franţa?.... 

— Da, răspunse Patrick, venind direct din Franţa. 

— Atunci, camarade, vom fi prieteni. 

Dar Antonio şi Luc nu mai aşteptară. O nerăbdare firească îi 
făcu să alerge spre mica pădurice. La lumina lunii şi a stelelor, 
observară un bărbat de talie mijlocie cu barba tăiată scurt şi 
complect albă, cu o căciulă de blană pe cap, îmbrăcat în haine de 
piele, pe umăr avea atârnată o carabină, iar la brâu avea 
atârnate mai multe săculeţe de piele. 

Aspectul acestui om, în lumina nocturna, era foarte pitoresc. 

— Mii de bombe! exclamă Roscos, vibrând de plăcere. Un 
traper, un vânător adevărat! Ce vă spuneam?... Şi după cum mi 
se pare, are cel puţin şaizeci de ani! Şi sunt sigur că a colindat 
toată Canada pentru a vâna şi a-şi pune trapele, aşa că trebuie 
să ştie o mulţime de lucruri interesante. 

La auzul acestei voci tinereşti şi entuziasmate, la cuvintele 
care ascundeau desigur scopul lor, noul venit rămase şi mai 
mirat. 

— Ei, ce dracu, visez oare, nişte copii în plin masiv al munţilor. 
Stâncoşi?... 

— Pardon, nişte tineri, domnule, rectifică Roscos, bombându-şi 
pieptul. 

— Da, ai dreptate! zise Luc cu sângele său rece obişnuit. Nu 
mai suntem copii. 

De o parte şi de alta, urmară strângeri de mână prieteneşti, şi 
Luc invită politicos pe Oliver Pilex să vie să ia loc în faţa focului, 
să bea din vinul care mai rămase în plosca şi să mănânce dacă îi 

era foame. 

— Nu pot să vă refuz, zise bătrânul, întâlnirea este atât de 
extraordinară pentru mine, întâlnirea cu nişte francezi adevăraţi, 
în Stâncoşi!... Recunosc că dacă corpului meu îi este foame şi 
sete, curiozitatea e mai mare decât aceste necesităţi. Veneam, 
tocmai să mă instalez pentru noapte, în acest loc, pe care îl 
cunoşteam bine; dar nu am pentru masă, decât o bucăţică de 
carne rece, care îmi rămase de ieri, şi drept băutură apa 
izvorului; vă declar domnilor, că din toate punctele de vedere 
sunteţi bine veniţi. 

Fără a se lăsa deci mult rugat, se aşeză în faţa focului şi primi 
tot ce i se oferi pentru băut şi mâncat. 

După ce termină, scoase dintr-un buzunar o pipă cu ţeava 
scurtă, o pungă de tutun din piele de focă şi începu să umple 
pipa 
cu o atenţie meticuloasă. 

Foarte politicos, Luc Badoit îi oferi, o cracă încinsă cu care îşi 
aprinse pipa; după ce trase câteva fumuri, Oliver Pilex spuse: 

— Dacă nu sunt prea curios, aţi vrea să-mi spuneţi numele 
vostru şi ce căutaţi, voi, doi cercetaşi francezi - v-am observat, 
după uniforma voastră - şi de asemenea un marinar francez în 
regiunea cea mai sălbatecă a munţilor Stâncoşi? 

— Cu plăcere, răspunse Antonin, dar înainte de a te lămuri, 
am vrea să ştim şi noi ceva? 

— Şi anume ce, tinere? 

— Dacă nu mă înşel, ai spus adineauri, că te numeşti Oliver 
Pilex, zis Fără-Sete! De ce ai această poreclă? 

Omul cu barbă albă începu să râdă cu poftă şi răspunse: 

— Mi se mai zice şi Cămila din Canada, dar nu-mi place 
porecla aceasta; îmi place mai mult Fără-Sete, poreclă pe care 
mi-au dat-o indienii Chipawi. Mi se spune astfel din cauza unei 
calităţi a constituţiei mele fizice... E adevărat că la fel ca şi 
cămilele, pot rezista mai multe zile, fără să beau; nu din plăcere, 
bineînţeles ci de nevoie! Nu obişnuiesc să o fac, decât atunci 
când sunt obligat, căci oricum, tot sufăr puţin; dar această 
suferinţă este foarte suportabilă şi pot merge zile şi nopţi prin 
deşertul cel mai grozav fără a bea o picătură de apă.. 

— Extraordinar! exclamă Luc. 

— Formidabil! făcu Patrick. 

— Fantastic, da necrezut Mii de bombe! exclama la rândul său 
Roscos. 

— lată-vă lămuriţi! zise trapperul. Acuma eu v-am satisfăcut 

curiozitatea voastră, cred că veţi satisface şi curiozitatea mea? 

— Cu plăcere. 

Antonin prezentă pe tovarăşii lui, se prezentă şi el; dar în 
momentul când vru să spună, cauza pentru care trei francezi, se 
aflau în acea regiune a munţilor Stâncoşi, ezită şi cuvintele îi 
rămase suspendate pe buze. 

CAPITOLUL V 
„FĂRĂ SETE” ŞTIE CEVA? 


Urmă o clipă de tăcere, care dacă s-ar fi prelungit ar fi fost 
jenantă, când deodată Antonin Roscos, întrerupse tăcerea, 
zicând: 

— Domnule Pilex, dă-mi te rog voie să te privesc bine, în plină 
lumină. Şi cu un gest, îl făcu pe Luc sa înţeleagă ceea ce dorea. 

Luc înţelese... şi ascultă imediat. Luă un braţ de ramuri 
uscate, pe care Patrick Bon le adunase pentru a întreţine focul în 
timpul nopţii şi le aruncă peste jăratecul încins. 

Imediat o flacără puternică, lumină tabăra. Obrazul lui Oliver 
Pilex, zis Fără-Sete fu luminat în plin. 

Era o faţă simpatică, cu ochii limpezi şi albaştri, o figură care 
îţi inspira de la prima vedere încredere. 

— Mii de bombe! exclamă Roscos, permite-mi domnule 
vânător, să-ţi spun, că sunt deplin încrezut în cinstea d-tale. Mi-a 
fost de ajuns ca şi te privesc! Aşa că iată despre ce este vorba! 

După cum ştiţi Jean-Paul Leonec, se ferise ca să încredinţeze 
indianului Wabask, taina comorii misterioase; el nu-i vorbise 
decât despre familia Celestin Lion. 

Dar aici, în echipa a doua, Olivier zis Fără-Sete, de origine 
francez şi de baştină canadian, vânător şi traper, inspira lui 
Roscos, lui Badoit şi lui Patrick Bon o încredere atât de mare 
încât îi spuseră totul. 

Descrierea pe care Antonin Roscos o făcu lui Pilex fu exact 
aceia a lui Jean Paul Leonec. Acesta îl ascultă cu cea mai mare 
atenţie pe tânărul breton. 

Dar când Roscos termină, vânătorul, exclamă imediat, dându- 
şi o palmă peste frunte: 

— Să fiu spânzurat de picioare, de cel mai înalt brad, dacă cele 
ce ştiu, nu coincide cu descrierea pe care mi-aţi făcut-o despre 
familia Celestin Lion. 

— Mii de bombe! exclamă Roscos. 

— D-zeule! zise Luc Badoit. 

— Fulgere şi trăsnete! mormăii Patrick Bon. 

Dar Oliver Pilex, opri cu un gest al mâinii, entuziasmul tuturor. 

— Acum trei săptămâni, mă aflam la fortul George, care se 
află mai spre nord pe flancul oriental al Stâncoşilor, în partea 

Pacificului, pe râul Fraser. Acolo, am rămas opt zile pentru a-mi 
vinde blănurile pe care le-am adunat prin vânat şi prin capcane 
în timpul sezonului. Se aflau acolo mai mulţi indieni, metişi şi alţi 
vânători ca şi mine şi bineînţeles fiecare începe să povestească 
ultimile noutăţi, din nordul Canadei, erau unii care făcuseră sute 
de mile pe jos, venind tocmai de lângă marele lac al Urşilor. Ei 
bine! Doi metişi indieni mi-au povestit următoarele: 

CAPITOLUL VI 
ANGAJAREA TRAPPEURULUI 


— O familie franceză, a cărui număr nu se cunoaşte, nici dacă 
avea servitori, dar care avea la sigur copii, a fost atacată la o 
sută de kilometri la Nord de fortul George, pe lângă lacul Crucii, 
de către o bandă de indieni sălbateci, care se zicea că era 
compusă din Picioarele negre şi Piegani. Această caravană a fost 
pe jumătate masacrată; supraviețuitorii au fost duşi de Pieile 
Roşii în labirintul de insule care sunt împrăştiate pe coasta 
Pacificului, deasupra paralelei 55* latitudine nordica. Intre coasta 
propriu zisă şi ocean, se află mii de insule mari şi mici; coasta 
însuşi este foarte dantelată, cu fiorduri asemănătoare celor din 
Norvegia, care se prelungesc în interior, formând cele mai 
capricioase meandre pe distanţe de zeci de mile, adică între 55° 
şi 58° latitudine. E un labirint fantastic. In partea oceanului, trei 
mari insule formează un fel de zid întretăiat. Aceste insule se 
numesc Prinţul Galilor, Baranoff şi Tchitchagoff. Dar între aceste 
insule mari şi coastă, se succed şi se află mii de insule, de 
insulițe şi de stânci. Sute de peninsule, capuri, strâmtori, fiorduri 
formează din acest ţinut o regiune fantastică, în care i-ar fi 
imposibil, de exemplu unei bard a poliţiei maritime, să descopere 
nu numai o pirogă de indian ci chiar un mare vapor, care ar vrea 
să se ascundă. Această descoperire, dacă ar avea loc, nu s-ar 
întâmpla decât printr-o şansă extraordinară. Ori, daţi-mi voie să 
vă spun, pentru a termina că multe din aceste insule şi 
peninsule, servesc de refugiu, când indienilor, refractori 
civilizaţiei, când contrabandiştilor de tot felul care au avut de 
furcă cu poliţia Canadiană. Deseori se întâmplă ca emigranţi, 
căutători de aur, chiar caravane întregi să fie atacate în aceste 
regiuni septentrionale din Columbia britanică, de către bandiți cu 
faţa albă sau chiar roşie, iar prizonierii sunt duşi în acest labirint 
de insule. lată, dragi prietenii ceea ce pot să vă spun despre 
familia căutată de voi 

Aceasta descriere fu urmată de o lungă tăcere, pe care 
Antonin Roscos, nu se grăbi să o tulbure. 

La fel ca şi Luc Badoit şi Patrick Bon, se gândea şi ascultă 
liniştit, când Luc Badoit, luă primul cuvântul. 

— Domnule Pilex, zise cercetaşul, la ce distanţă ne aflăm de 

lacul Crucii? 

Trapperul răspunse: 

— Un zbor de pasăre, la vreo opt sute de kilometri; dar trebuie 
de socotit două sute cincizeci de kilometri în plus, căci drumul nu 
este drept, ci foarte întortocheat. Pentru a ajunge de aici la fortul 
Saint-James, care se află pe marginea lacului Crucii, veţi trebui 
să treceţi munţii Stâncoși; aici ne aflăm pe versantul oriental; 
trebuie să treceţi pe versantul occidental. Singura trecătoare 
practicabilă în acest sens se află la patru sute de kilometri de aici 
spre nord-est, lângă izvorul Vânătorilor. Odată ce aţi trecut prin 
trecătoare, veţi da peste râul Saint-James, care este un afluent al 
Fraserului. Dacă o luaţi de-a lungul lui, ajungeţi la Fortul Saint- 
James şi la lacul Crucii. Acolo veţi căpăta toate informaţiile 
necesare, chiar şi suplimentare care vă vor permite să găsiţi 
urma bandei de indieni compusă din Picioarele Negre şi Piegani. 

— Foarte bine! zise Luc. 

Şi privind spre Antonin Roscos, zise: 

— Antonin, prietene, ce ai de spus? Sau mai bine zis, nu ai de 
întrebat nimic pe domnul Oliver Pilex? 

— Mii de bombe! exclamă cercetaşul bătând zgomotos din 
palme. Ai ghicit, Luc. Da, vreau să te întreb ceva, domnule Pilex, 
şi dacă vei da un răspuns afirmativ întrebări mele, ne vei cauza 
tuturor o mare bucurie. 


Fascicola şase, ultima din romanul „Comoara pieilor roşii” 
apare săptămâna viitoare, şi se va intitula: 


Meci nul. 

Colecția romanelor de aventuri 


„AS DE PICA“ 


a lansat o nouă lucrare a ce- 
lebrului romancier Edgar Rice 
Buroughs, autorul aventurilor lui TARZAN 


„DIAVOLUL SANGEROS” 


Epopeea măreaţă a luptelor din- 
tre Indieni, descendenţii ultimu- 
lui trib de bedoncoşi. 


te... 


„DIAVOLUL SANGEROS“: 


va reedita succesul lui „Tarzan“. 

„Diavolul Sângeros“ a fost chiar 

transpus pe ecran şi a rulat la 

cinematograful „Trianon “ sub 
titlul ,,Geronimo“. 


PE CR ο ντ SOD e a ii NS 
Tipografia „Danubia” Str. Dr. Istrate 10 

